**Ako úspešne pestovať kukuricu**

*🙖 - príručka pre pestovateľov obilnín - 🙐*

*Združenie pestovateľov obilnín Vám prináša svoje skúsenosti a postrehy, aby ste sa vyhli najčastejším chybám pri pestovaní kukurice. Aby boli Vaše porasty úspešné a výroba ekonomickejšia. V štyroch častiach sme Vám ponúkli základné informácie a obrázkovú dokumentáciu o základnej predsejbovej príprave pôdy, sejbe, výžive, ochrane pred škodlivými činiteľmi, o zbere aj pozberovej agrotechnike zrnovej kukurice. Všetky texty sú voľné dostupné.*

**4.časť: Zber a pozberová úprava kukurice**

V našich podmienkach sa zber zrnovej kukurice vykonáva pomocou **upravených obilných kombajnov**. Neodlistené kukuričné šúľky zberáme v fyziologickej zrelosti, keď sú už steblá suché. Následne prebieha výmlat v mlátiacom mechanizme kombajnu a výsledný produkt – čisté a nepoškodené zrno sa uloží do zásobníka kombajnu.

Agrotechnický termín začiatku zberu je dôležitý pre obmedzenie strát. Pre súčasné skoré typy hybridov je to obdobie v prvej polovici septembra, pre neskoré až prvá polovica októbra (10.9.-31.10). Porast má byť nezaburinený a **vlhkosť zrna 18-20%** (najviac do 30%). Rizikom je priebeh počasia počas zberu a tiež poškodenie porastu zverou.



**Princíp práce adaptéra obilného kombajnu pre zber kukurice na zrno** spočíva vo vťahovaní stebla medzi odlamovacie valce, resp. lišty, v oddelení šúľka od stebla a jeho dopravu do priestoru priebežnej závitovky. Aby toto fungovalo, adaptér musí byť v bezchybnom technickom stave a musí mať:

* pevné a funkčné zábranové gumy
* správnu výšku odlamovacích valcov nad povrchom poľa
* správnu vzdialenosť medzi odlamovacími valcami, podľa priemeru stebla a šúľka  
  (moderné adaptéry umožňujú nastavovať túto vzdialenosť priamo z kabíny kombajnu).







**Mlátiace ústrojenstvo je potrebné nastaviť**:

* Znížiť frekvenciu otáčania mlátiaceho bubna na 350-600 otáčok za minútu
* Demontovať, alebo zakryť lapač kameňov
* Vyplniť medzimlátkový priestor mlátiaceho bubna plechovými vložkami, ktoré zamedzia možnosti vstupu šúľkov do mlátiaceho bubna
* Vstupnú a výstupnú medzeru medzi košom a bubnom
* Namontovať prídavné stupne na stupňovitú dosku
* Vymeniť sitá v čistiacom mechanizme
* Frekvenciu otáčania rotora ventilátora nastaviť na hornú hranicu regulovateľného rozsahu.

A samozrejme, treba sústavne sledovať prípadné poškodenie zrna, aby sme potvrdili správnosť nastavenia, prípadne ho upravili podľa potreby.

 

**Klas šúľok**

 **zrno**

Steblá rastlín kukurice sú následne podrvené **drvičom stebiel** umiestneným v zadnej časti pod adaptérom. Podrvená hmota stebiel je pritom voľne rozmetaná po povrchu poľa. Optimálna pracovná rýchlosť obilného kombajnu vybaveného adaptérom pre zber kukurice je v rozmedzí 6-10 km.h-1, pričom straty zrna u nových kombajnov sú na úrovni cca 1-1,5%, no nepresahujú 2%.



**Agrotechnika po zbere kukurice na zrno** spočíva predovšetkým v drvení kôrovia. Taktiež môžeme aplikovať organické hnojivá – kalov (saturačných, hnojovice, digestátu apod.). Aplikujte aj vápenec (kalcium) a hnojivá obsahujúce fosfor, dusík a draslík (N, P, K) podľa ASP a požiadaviek pre následný osev.



Pozberové zvyšky je najvýhodnejšie zapraviť **kvalitnou hlbokou orbou** cca 30 cm s urovnaním povrchu. Hlboká orba je najvhodnejšia aj preto, že je to najlacnejšie riešenie – cena za jeden hektár je porovnateľná s podrývaním. Táto jednoduchá agrotechnická operácia je účinná proti škodcom (víjačka, hlodavce), burinám, aj proti hubovitým chorobám. Zároveň účinne rozmiestni výživu do celého profilu pôdy.

Pozornosť treba venovať aj **pozberovej úprave zrna kukurice**. Keďže zrno má pri zbere vysoký obsah vody a cukrov, čo vytvára podmienky pre mikrobiálnu fermentáciu, môže dôjsť k zahrievaniu a zhoršovaniu kvalitatívnych parametrov zrna. Preto čím skôr po zbere musíme zrno dosušiť na skladovaciu vlhkosť 14%, alebo použiť iné spôsoby konzervácie. Najbežnejšie sa používa **teplovzdušné sušenie**. Podľa typu sušiarne sa teplota pohybuje od 70 do 120 ºC. Vstupná teplota sa musí nastaviť podľa vlhkosti zrna – čím je vlhkejšie, tým je treba sušiť pomalšie a pri nižšej teplote.

*V štyroch krokoch sme teda priblížili sejbu a predsejbovú prípravu, ošetrovanie porastu kukurice počas vegetácie a jeho ochrana pred škodlivými činiteľmi, až po zber, pozberovú agrotechniku a úpravu zrna kukurice. Všetky časti našej „pestovateľskej príručky“* ***Ako úspešne pestovať kukuricu nájdete na našej stránke www.obilninari.sk***

**Autor: Ing. Peter Marko, predseda Združenia pestovateľov obilnín, máj 2020.**